**SOLICITUDE**

[Nome e apelidos], con carné de identidade número [xxxxxxxx] e con domicilio en [xxxxxxxxxxxxxxxxx],

**EXPOÑO:**

1. Que o día [xxxxxxx] solicitei o meu DNI na comisaría da Policía Nacional de [xxxxxxxxx], e que no DNI que me entregaron aparece a forma deturpada do topónimo \*[xxxxxxx] como parroquia/ lugar do concello de [xxxxxxx].

2. ((Que lle comuniquei o erro á funcionaria que me atendeu, pedíndolle que o corrixise, e que esta me contestou que non podía facelo xa que esta era a forma que aparecía na súa base de datos. ))

3. Que a Lei 3/1983, do 15 de xuño, de normalización lingüística, dispón no seu artigo 10 que «os topónimos de Galiza terán como única forma oficial a galega» e que que «estas denominacións son as legais a todos os efectos». O mesmo artigo estabelece no seu apartado 2 que lle corresponde á Xunta de Galiza a determinación dos nomes oficiais dos municipios, dos territorios, dos núcleos de poboación, das vías de comunicación interurbanas e dos topónimos de Galiza.

4. Que segundo o disposto no Decreto 189/2003, do 6 de febreiro; o Decreto 6/2000, do 7 de xaneiro; o Decreto 332/1996, do 26 de xullo; e o Decreto 219/1998, do 2 de xullo, polo que se aproba o nomenclátor correspondente ás entidades de poboación das provincias da Coruña, Lugo, Ourense e Pontevedra, respectivamente, a única forma oficial e legal do topónimo onde resido é [xxxxxxxxxxxx].

Por iso, **SOLICITO**:

1. Que teña por presentado este escrito e por efectuada a solicitude de que se corrixa o erro sinalado no meu DNI.

2. Que se revise a base de datos utilizada pola Policía Nacional e se corrixan todos os topónimos deturpados, adecuándoos á súa única forma legal e oficial, segundo o disposto nos Decreto 189/2003, do 6 de febreiro; o Decreto 6/2000, do 7 de xaneiro; o Decreto 332/1996, do 26 de xullo; e o Decreto 219/1998, do 2 de xullo, polo que se aproba o nomenclátor correspondente ás entidades de poboación das provincias da Coruña, Lugo, Ourense e Pontevedra, respectivamente, e onde aparecen as formas toponímicas xenuínas e oficiais. Estas tamén son accesíbeis no seguinte enderezo web a disposición de toda a cidadanía: <http://www.xunta.es/toponimia>

 3. Que me informe por escrito das medidas que adoptarán para dar cumprimento a esta solicitude.

[lugar], [día] de [mes] de [ano]

[rúbrica]

[AUTORIDADE OU ÓRGANO DA ADMINISTRACIÓN AO QUE SE DIREXE A SOLICITUDE]